b'\n_START_ARTICLE_\nLama (budisti\xc4\x8dni u\xc4\x8ditelj)\n_START_PARAGRAPH_\nL\xc3\xa1ma  (sanskrtsko guru, tibetansko \xe0\xbd\x96\xe0\xbe\xb3\xe0\xbc\x8b\xe0\xbd\x98\xe0\xbc\x8b: lama (bla-ma)) je duhovni vodnik ali u\xc4\x8ditelj v tradiciji tibetanskega budizma. Dobesedno pomeni obte\xc5\xbeen \xe2\x80\x93 obte\xc5\xbeen z znanjem darme. Lama je zelo napreden duhovni u\xc4\x8ditelj, ki utele\xc5\xa1a vse Tri dragulje (zato\xc4\x8di\xc5\xa1\xc4\x8da): Budo, darmo (Budova u\xc4\x8denja) in sveto Sango. Je nekdo, ki ka\xc5\xbee in vodi u\xc4\x8denca po Poti do osvoboditve in Razsvetljenja. Lama je lahko redovnik (menih ali nuna) ali laik, mo\xc5\xa1ki ali \xc5\xbeenska._NEWLINE_Danes je najbolj znan lama, njegova svetost 14. Dalajlama, Tenzin Gyatso, ki je tudi posvetni voditelj tibetanskega ljudstva, prejemnik Nobelove nagrade za mir v letu 1989. Obstaja tudi mnogo drugih linij reinkarniranih Tulkujev, kot sta recimo 11. Pan\xc4\x8den Lama in 17. Karmapa._NEWLINE_V Sloveniji od leta 2002 \xc5\xbeivi in u\xc4\x8di lama \xc5\xa0enphen Rinpo\xc4\x8de, predstojnik Budisti\xc4\x8dne kongregacije Dharmaling.'